Bharat Rashtra Samithi

Bharat Rashtra Samithi (BRS) er et regionalt politisk parti i Telangana i India. K. Chandrasekhar Rao er partiets leder.

Partiet ble grunnlagt i 2001 av utbrytere fra Telugu Desam Party (TDP). Det har hatt splittelse av Andhra Pradesh og utskillelse av Telangana som egen delstat som sin viktigste sak.

TRS fikk fem representanter ved valget til Lok Sabah i 2004. Det ble med i regjeringen ledet av statsminister Manmohan Singh fra Kongresspartiet. Uenighet om delstatsspørsmålet gjorde at partiet i august 2006 trakk seg ut av regjeringen. Det fikk to mandater ved valget i 2009. I 2014 vant partiet 11 av Telanganas 17 seter.

Ved valget til delstatsforsamlingen i Andhra Pradesh i 2004 fikk partiet 26 kandidater innvalgt. I 2009 fikk partiet innvalgt 10 representanter.

Kravet fra TRS om at delstatsstatus for Telangana fikk gjennomslag. I  februar 2014 vedtok Indias parlament opprettelsen av en ny delstat. Ved det første valget til Telanganas lovgivende forsamling, fikk TRS 34 % av stemmene og 63 av 119 seter. Partileder K. Chandrasekhar Rao ble bedt om å danne regjering.

Referanser

Telangana
Politiske partier i India
Politiske partier etablert i 2001
2001 i India